Η **Κατερίνα Ζακχαίου** (26 Ιουλίου 1998, Λεμεσός), είναι Κύπρια διεθνής αθλήτρια πετοσφαίρισης, η οποία αγωνίζεται με τη φανέλα του Προ Βικτόρια Μόντσας στην Βόλεϊ Λιγκ Γυναικών της Ελλάδας ως κεντρική.

Καριέρα
-------

Η Κατερίνα Ζακχαίου γεννήθηκε στη Λεμεσό το 1998 και θεωρείται το μεγαλύτερο ταλέντο της κυπριακής πετοσφαίρισης. Η ασχολία της με το βόλλεϋ ξεκίνησε με εντελώς απροσδόκητο τρόπο. Ήταν το Καλοκαίρι του 2010, όταν ο τότε προπονητής του Απόλλωνα Λεμεσού Ηλίας Μιχαηλίδης την συναντά τυχαία στην παραλία του Ναυτικού Ομίλου Λεμεσού, εντυπωσιάζεται από το ύψος της και την παροτρύνει να ασχοληθεί με το βόλλεϋ. Έτσι η δωδεκάχρονη τότε Κατερίνα εντάσσεται στα τμήματα υποδομής του Απόλλωνα και πολύ γρήγορα αναδεικνύεται το ταλέντο της. Με τον Απόλλωνα κατακτά πρωταθλήματα των αναπτυξιακών τμημάτων, (Παγκορασίδων, Κορασίδων, Νεανίδων) και από το 2013 μεταπηδά στη γυναικεία ομάδα του Απόλλωνα.  

Η Κατερίνα Ζακχαίου πετυχαίνει την ομάδα της Λεμεσού στην περίοδο της κυριαρχίας της στον κυπριακό χώρο και κατακτά μαζί της τρία τρεμπλ (Πρωτάθλημα, Κύπελλο και Σούπερ Καπ Κύπρου) από το 2013-14 έως το 2015-16. Την τελευταία περίοδο ανακηρύσσεται ως η 7η καλύτερη αθλήτρια όλων των αθλημάτων της Κύπρου και ως η καλύτερη νέα αθλήτρια στα ομαδικά αθλήματα.

Το 2016 αφού γίνεται "μήλο της Έριδος" για πολλούς συλλόγους, αποκτάται τελικά από τον Πανναξιακό και έτσι από την Μεγαλόνησο βρίσκεται στη μεγαλύτερη των Κυκλάδων. Στη διάρκεια του Πρωταθλήματος 2016-17 πραγματοποιεί εκπληκτικές εμφανίσεις με την ομάδα της Νάξου και είναι από τους βασικούς συντελεστές της εκπληκτικής πορείας της ομάδας της μέχρι τους τελικούς του Πρωταθλήματος (για πρώτη φορά στην ιστορία της) και τον Τελικό του Κυπέλλου Ελλάδας. Ανακηρύσσεται Πολυτιμότερη Παίκτρια των ημιτελικών του Πρωταθλήματος και από τους στατιστικολόγους της Νόβα Σπόρ ως η καλύτερη αθλήτρια κάτω των 21 ετών (ρούκι) του πρωταθλήματος.

Το Καλοκαίρι του 2017 η Κατερίνα Ζακχαίου πραγματοποιεί το μεγαλύτερο έως τότε άλμα στη καριέρα της, εντασσόμενη στο δυναμικό του Ολυμπιακού Πειραιώς, υπογράφοντας διετές συμβόλαιο με την πειραιώτικη ομάδα. Ένας σοβαρός τραυματισμός όμως μετά την 6η αγωνιστική του πρωταθλήματος 2017-18 την υποχρεώνει να χάσει το υπόλοιπο της περιόδου και της στερεί τη χαρά της άμεσης συμμετοχής στους τίτλους που κατέγραψε στο ενεργητικό της ως μέλος της πειραιώτικης ομάδας.  

Την περίοδο 2018-19 επανέρχεται στην αγωνιστική δράση, έχει αρκετές συμμετοχές στην ομάδα του Πειραιά και συμβάλλει αποφασιστικά στην κατάκτηση από τον Ολυμπιακό του Πρωταθληματος και του Κυπέλλου Ελλάδας.

Διεθνής καριέρα
---------------

Η Κατερίνα Ζακχαίου είναι διεθνής με την εθνική ομάδα της Κύπρου. Έχει επίσης πολλές συμμετοχές στις μικρές εθνικές ομάδες στς οποίες έχει κληθεί από από το 2012, σε ηλικία 14 ετών. Το 2016 κατέκτησε με την Εθνική Κύπρου Κ19 το Χρυσό μετάλλιο στο Ευρωπαίκό Πρωτάθλημα Μικρών Κρατών.

Διεθνείς τίτλοι
---------------

* 01 ! **1η θεση**: Ευρωπαϊκό Πρωτάθλημα Μικρών Κρατών Κ19: 2016

Συλλογικοί τίτλοι - διακρίσεις
------------------------------

### Διεθνείς διοργανώσεις

**Ευρωπαϊκό Κύπελλο Θριάμβου (Τσάλεντζ Καπ)**

* 01 ! **1η θέση**: 2018 (Ολυμπιακός Πειραιώς)

### Εθνικά Πρωταθλήματα

 **3 Πρωταθλήματα Κύπρου**

* 2013-14, 2014-15, 2015-16 (Απόλλων Λεμεσού)

**2 Πρωταθλήματα Ελλάδας**

* 2017-18, 2018-19 (Ολυμπιακός Πειραιώς)
	+ **2η Θέση**: Πρωτάθλημα Ελλάδας 2016-17 (Πανναξιακός Α.Ο. Νάξου)

### Εθνικά Κύπελλα

 **3 Κύπελλα Κύπρου**

* 2014, 2015, 2016 (Απόλλων Λεμεσού)

**2 Κύπελλα Ελλάδας**

* 2018, 2019 (Ολυμπιακός Πειραιώς)

 **3 Σούπερ Καπ Κύπρου**

* 2014, 2015, 2016 (Απόλλων Λεμεσού)

Ατομικές διακρίσεις
-------------------

* Πρωτάθλημα Ελλάδας 2016-17: Πολυτιμότερη Παίκτρια ημιτελικών του Πρωταθλήματος

Παραπομπές
----------

1. 1 2  Η Ζακχαίου Πολυτιμότερη Παίκτρια των ημιτελικών της Α1 2016-17 volleynews.gr
2. ↑  Χειρουργήθηκε η Ζακχαίου www.olympiacossfp.gr
3. ↑  Πρώτη νίκη της Εθνικής Γυναικών Κύπρου σε προκριματικά Παγκοσμίου www.volleyplanet.gr
4. ↑  Ευρωπαϊκό Πρωτάθλημα Μικρών Κρατών Κ19[*νεκρός σύνδεσμος*] www.cev.eu

Εξωτερικοί σύνδεσμοι - Πηγές
----------------------------

* Κατερίνα Ζακχαίου: Ατομικά στοιχεια greekvolley.eu
* Κατερίνα Ζακχαίου - Ατομικά στοιχεια[*νεκρός σύνδεσμος*] www.cev.eu
* Εθνική Κύπρου 2016[*νεκρός σύνδεσμος*] www.cev.eu
* Εθνική Κύπρου 2017[*νεκρός σύνδεσμος*] www.cev.eu
* Η Ζακχαίου στον Πανναξιακό www.paon.gr
* Η Ζακχαίου στον Ολυμπιακό www.olympiacossfp.gr
* Συνέντευξη στο volleyplanet.gr (2016) www.volleyplanet.gr
* Συνέντευξη στην εφημερίδα ΚΥΚΛΑΔΙΚΗ www.sportcyclades.gr
* Κατερίνα Ζακχαίου: Παρουσίαση - Ατομκά στοιχεία - Ομάδες - Διακρίσεις women.volleybox.net

  

|  |  |  |  |  |
| --- | --- | --- | --- | --- |
| 

| π • σ • ε
Πετοσφαιρίστριες Ολυμπιακού Σ.Φ. Πειραιώς περιόδου 2022-23 |
| --- |
|  |
| 
**1** Γιώτα  · **2** Εμμανουηλίδου  · **3** Κοσμά  · **5** Γουίντερς  · **7** Λαμπρούση  · **8** Αντωνακάκη  · **9** Τοντάι  · **10** Σάλας   · **11** Τσιτσιγιάννη  · **12** Κούμπουρα  · **14** Χριστοδούλου   · **15** Καράρο  · **16** Γενιτσαρίδη  · **17** Ζαφειρίου  Προπονητής: Λορέντσο Μιτσέλι |  |

 |

|  |  |  |  |  |
| --- | --- | --- | --- | --- |
| 

| π • σ • ε
Ολυμπιακός - Κυπελλούχος Ευρωπαϊκού Κυπέλλου Θριάμβου Βόλεϊ 2017–18 |
| --- |
|  |
|  | 
**1** Γιώτα  · **2** Κωνσταντινίδου  · **3** Νομικού  · **4** Νιεμέρ  · **5** Πολ  · **7** Λαμπρούση  · **8** Μιλεντίγιεβιτς  · **9** Βλαχάκη  · **10** Κονόμη  · **11** Παπαδοπούλου  · **12** Κοκκινάκη  · **14** Χριστοδούλου   · **15** Χίπε  · **16** Ζακχαίου  · **17** Μικέλη  ·  Προπονητής: Κοβάτσεβιτς |

 |